Reintegratsiya nazirligi ukrain vatandaşlarını qaytarmaq içün koridorlarnı teşkil ete
Мінреінтеграції створює коридори для повернення українських громадян
Keçenlerde haberdar etilgeni kibi, Ukrainanıñ vaqtınca işğal etilgen topraqlarınıñ reintegratsiya meseleleri nazirliginiñ vekilleri – Nazirniñ muavini Oleksiy Boroday ve Milliy malümat bürosınıñ müdiri Oleksandr Smirnov – Baltiya ülkelerinde bulunalar. Vitse baş nazir İrına Vereşçuknıñ emrinen olar rfnıñ sürgün etkeni vatandaşlarımıznıñ, rf ve üçünci devletleriniñ sıñırlarından Ukrainağa ketken VİETnıñ sakinleriniñ evlerine qaytarılmasını teşkil eteler. Bugün ukrain mebusları Latviya ziyaret ettiler – ukrainalılarnı evlerine qaytarmaq içün naqliyat yollarını azırlay ediler. Olar Brunişevo – Pededze, Burakçi – Terehovo, Ubılinka – Hrebneva, Ludonka – Viyentuli keçit noqtalarını ziyaret etip logistikanıñ teşkil etilmesinen tanış oldılar. Litvaniya, iş ziyaretiniñ kelecek noqtası olacaq. Hatırlatamız ki, “Ukraina 24” telekanalındaki tek malümat marafonınıñ canlı yayınında Vitse baş nazir İrına Vereşçuk, sürgün etilgen ukrainalılarnıñ naqliyat (Baltiya ülkeleri ya da diger ülkelerden) koridorını qullana bilmelerini hatırlattı. Em de VİETnıñ sakinlerini ve rfna sürgün etilgen ukrainalılarnı, Ükümetniñ nezaretindeki toprağına ketmeleri içün mümkün olğan er bir imkânnı qullanmağa çağırdı.
Як уже повідомлялося, представники Міністерства з питань реінтеграції тимчасово окупованих територій України – заступник Міністра Олексій Бородай та директор Національного інформаційного бюро Олександр Смірнов – перебувають в країнах Балтії.   За дорученням Віцепрем’єр-міністра Ірини Верещук вони організовують повернення додому наших співгромадян, депортованих окупантами до рф, а також мешканців ТОТ, які добираються в Україну через рф та треті країни. Сьогодні українські посадовці відвідали Латвію – напрацьовувались транспортні маршрути для повернення українців додому. Вони відвідали пункти пропуску Брунішево – Педедзе, Бурачкі – Терехово, Убилінка – Гребнева, Лудонка – Вієнтулі, де ознайомилися з організацією логістики. Наступним пунктом робочої поїздки буде Литва. Нагадаємо, Віце-прем’єрка Ірина Верещук в ефірі єдиного інформаційного марафону на телеканалі «Україна 24» нагадала про транспортний коридор, яким можуть скористатися депортовані українці, – через країни Балтії чи інші країни. А також закликала мешканців ТОТ та депортованих до рф українців використати будь-яку можливість, щоб виїхати на підконтрольну Уряду територію.